ສ​ຫລ ແລະ ຍີ​ປຸ່ນ ປະ​ກາດ ການ​ຕົກ​ລົງ 'ໄລ​ຍະ​ທຳ​ອິດ' ທາງ​ດ້ານ​ການ​ຄ້າ 
ຂໍ້​ຕົກ​ລົງ​ ໃນ​ວັນ​ພຸດ​ວານນີ້ ມີ​ຈຸດ​ໃຈ​ກາງ​ ກ່ຽວ​ກັບ​ການ​ຕັດ​ພາ​ສີ​ ສິນ​ຄ້າ​ກະ​ສິ​ກຳ​ ແລະ​ອຸດສາ​ຫະ​ກຳ ​ຍົກ​ເວັ້ນ​ແຕ່​ລົດ​ແລະ​ລົດ​ບັນ​ທຸກ.
ສະຫະລັດແລະຍີ່ປຸ່ນ ໄດ້ລົງນາມ ໃນຂໍ້ຕົກລົງບາງສ່ວນ ທາງດ້ານການຄ້າ ຢູ່ ນອກກອງສະມັກຊາໃຫຍ່ສະຫະປະຊາຊາດ ທີ່ນະຄອນນິວຢອກ ປະທານາທິບໍດີສະຫະລັດເອີ້ນຂໍ້ຕົກລົງນີ້ວ່າ “ເປັນໄຊຊະນະທີ່ຍິ່ງໃຫຍ່ຂອງພວກພໍ່ໄຮ່ຊາວນາອາເມຣິກັນ ພວກລ້ຽງສັດແລະພວກທີ່ປູກຝັງ ” ກຸ່ມທັງໝົດເຫຼົ່ານີ້ແມ່ນມີຄວາມສຳຄັນສຳລັບການລົງຄະແນນສຽງໃຫ້ທ່ານ ນາຍົກລັດຖະມົນຕີຍີ່ປຸ່ນ ທ່ານຊິນໂຊ ອາເບະ ເອີ້ນຂໍ້ຕົກລົງນີ້ວ່າ “ຊະນະກັບຊະນະ” ທີ່ໃຫ້ຜົນປະໂຫຍດແກ່ຜູ້ບໍລິໂພກ ຜູ້ຜະລິດ ແລະພວກຄົນງານ ຢູ່ໃນທັງສະຫະລັດ ແລະຍີປຸ່ນ ຂໍ້ຕົກລົງໃນວັນພຸດວານນີ້ ມີຈຸດໃຈກາງກ່ຽວກັບການຕັດພາສີສິນຄ້າກະສິກຳແລະອຸດສາຫະກຳ ຍົກເວັ້ນແຕ່ລົດແລະລົດບັນທຸກ ທ່ານທຣຳກ່າວວ່າ ຂໍ້ຕົກລົງນີ້ຈະຫຼຸດໃນອັນທີ່ທ່ານເອີ້ນວ່າ “ການຂາດດຸນການຄ້າແບບຊຳເຮື້ອຂອງພວກເຮົາ” ແລະເປີດຕະຫຼາດໃໝ່ຢູ່ໃນຍີປຸ່ນສຳລັບຜະລິດຕະພັນອາເມຣິກັນໃນມູນຄ້າ “ປະມານ 7 ຕື້ໂດລາ ” ຂໍ້ຕົກລົງສະບັບນີ້ ຍັງບໍ່ທັນສົມບູນເທື່ອ ໃນການປະກາດໃນວັນພຸດວານນີ້ ຊຶ່ງຜູ້ນຳທັງສອງຕ່າງກໍເອີ້ນວ່າ “ໄລຍະທຳອິດ” ຂອງຂໍ້ຕົກລົງການຄ້າສະບັບໃໝ່ ທ່ານທຣຳສັນຍາວ່າ “ໃນວິທີທີ່ຍຸຕິທຳແລະໃນອະນາຄົດອັນໃກ້ນີ້ ພວກເຮົາຈະມີຫຼາຍສິ່ງຫຼາຍຢ່າງຕື່ມ ” ໃນປີກາຍນີ້ ການຂາດດຸນການຄ້າທັງໝົດຂອງສະຫະລັດກັບຍີ່ປຸ່ນແມ່ນ 58 ຕື້ໂດລາ ໃນຂະນະທີ່ຍີ່ປຸ່ນສົ່ງລົດມາຂາຍໃນຕະຫຼາດອາເມຣິກັນ ມີມູນຄ່າ 51 ຕື້ໂດລາ